Document ID: /fineweb-2-swissfilter-quality_10-filterrobots/filtered/03753.jsonl.gz/16

เดอะ กันเนอร์ส อาร์เซน่อล เกือบทำผลงานได้ไม่ดีหลังต้องออกไปเยือน ซเวซด้า ก่อนที่พวกเขาจะสามารถเอาชนะไปได้จาการยิงของ โอลิวิเย่ร์ ชิรูด์
ชิรูด์ ช่วยเซฟ เดอะ กันเนอร์ส เกมล่าสุด
เกมยูฟ่า ยูโรป้า ลีก เมื่อคืนวันพฤหัสบดีที่ผ่านมาเป็นการพบกันระหว่าง ซเวซต้า เปิดสนาม สตาดิโอน ราจโก้ มิติช ต้อนรับการมาเยือนของ “ไอ้ปืนใหญ่” อาร์เซน่อล ที่ตอนนี้ฟอร์มก็ไม่ได้ร้อนแรงอะไรมากนัก
เจ้าบ้าน ซเวซด้า ได้ตัว มิลาน โรดิช กลับมาฟิตลงตัวจริงหลังจากได้รับบาดเจ็บ นอกนั้นก็ใช้ผู้เล่นชุดเดิมเหมือนที่เคยเป็นมา กองหน้าใช้งาน ริชมอนด์ โบอัคเย่ ในการโจมตีคู่แข่ง
ทางด้าน อาร์เซน่อล มีปัญหาค่อนข้างมากในเกมนี้ขาด ชโดคราน มุสตาฟี่ , คาลัม แชมเบอร์ส ,ซานติ กาซอร์ล่า และ แดนนี่ เวลเบ็ค เลยต้องใช้แนวรุกเท่าที่มีนำทีมโดย ธีโอ วัลค็อตต์ และ โอลิวิเย่ ชิรูดด์ ที่ยืนเป็นกองหน้าตัวเป้าในเกมนี้
เกมนี้โอกาสแรกของทีมเยือนมาในนาทีที่ 15 เมื่อ ร็อบ โฮลดิ้ง เติมขึ้นมาทางขวาก่อนจะวางบอลยาวให้ ธีโอ วัลค็อตต์ หลุดไปคนเดียวแต่ยิงไม่ผ่าน มิลาน บอร์ยาน
เกมผ่านไป 20 นาทีเจ้าบ้านมาได้จังหวะเสียวบ้างเมื่อ ริชมอนด์ โบอัคเย่ แทงบอลทะลุช่องให้กับ สลาโวลยุบ เซอร์นิช ยิงไกลด้วยเท้าขวาเฉี่ยวเสาออกไปชนิดได้ลุ้น
เกมดำเนินมาถึงนาทีที่ 26 เจ้าบ้านเกือบได้ประตูอีกครั้งหนึ่งเมื่อ เนนัด เคิร์สสติติช เปิดลูกเตะมุมเข้ามาให้ ริชมอนด์ โบอัคเย่ โหม่งเต็มแต่น่าเสียดายที่บอลไปชนคาน
ทีมเยือน อาร์เซน่อล มาได้ลุ้นอีกครั้งในนาทีที่ 38 เมื่อ ฟร็องซิส โกเกอเล็ง จ่ายไปให้ มาติเยอร์ เดอบูชี่ ที่เติมขึ้นมาทางกราบขวาซัดด้วยเท้าขวาเต็มๆแต่ติดบล็อค
นาทีที่ 44 อาร์เซน่อล เริ่มครองบอลได้มากกว่าเดิม โมฮาเหม็ด เอลเนนี่ เปิดบอลยาวไปให้ โอลิวิเย่ร์ ชิรูด์ ได้โหม่งเต็มหัวแต่ก็น่าเสียดายที่บอลไปชนคาน ทำให้จบครึ่งแรกไปด้วยสกอร์นี้ 0-0
ครั้งหลังเริ่มเกมได้ 12 นาที ซเวซด้า ได้ทักทายก่อนจากจังหวะที่ ฟิลิป สตอยโควิช เติมขึ้นมาก่อนจะเปิดบอลเข้ากลางให้ เนนัด เคิร์สติซิช โหม่งแต่ยังไม่ผ่านมือ ปีเตอร์ เช็ก
เกมยังคงเปิดหน้าแลกกกันสนุกจนเกมาถึงนาทีที่ 85 ทีมเยือนเมื่อ ธีโอ วัลค็อตต์ ที่ดูจะเงียบๆในเกมนี้ โหม่งบอลต่อให้ โอลิวิเย่ร์ ชิรูด์ หมุนตัวยิงด้วยเท้าซ้ายบอลเสียบตาข่ายสวยงามเข้าไปและจบเกมส์ด้วยสกอร์นี้
ทอฟฟี่สีน้ำเงิน เอฟเวอร์ตัน ยังคงทำผลงานแย่ได้แบบคงเส้นคงวาจริงๆเมื่อล่าสุดพวกเขาพึ่งจะแพ้ต่อ โอลิมปิก ลียง คาบ้านตัวเอง 1-2
ทอฟฟี่สีน้ำเงิน ยังไม่ดีขึ้นแพ้อีกแล้ว ยูโรป้า ลีก
เกมยูฟ่า ยูโรป้า ลีก รอบแบ่งกลุ่ม กลุ่มอี นัดล่าสุดเป็นการพบกันระหว่าง “ทอฟฟี่สีน้ำเงิน” เอฟเวอร์ตัน เปิดสนาม กูดิสัน พาร์ค ต้อนรับการมาเยือนของ โอลิมปิก ลียง ทีมดังจากลีกเอิง ฝรั่งเศษ
เกมนี้ โรนัลด์ ยังคงไม่ใช้งาน เวย์น รูนี่ย์ นักเตะค่าเหนื่อยแพงที่สุดของทีมและยังดร็อป กิลฟี่ ซิกูร์ดสัน มิดฟิลด์ค่าตัว 45 ล้านปอนด์ ที่ยังทำผลงานได้ย่ำแย่เหมือนเคย
ทางด้านทีมเยือน โอลิมปิก ลียง ยังคงทำผลงานได้ไม่ดีเหมือนกันเมื่อเกมยุโรปของพวกเขาก็ยังไม่ชนะใครเลย 4 นัดติดต่อกัน
เริ่มเกมมาได้แต่ 6 นาที โอลิมปิก ลียง ก็บุกมาช็อกแฟนบอลฝ่ายเจ้าบ้านก่อนเมื่อพวกเขาทำเกมขึ้นมาทางซ้ายและ เมสัน โอลเกท เข้าพรวดใส่ มาร์ซาล ล้มในเขตโทษผู้ตัดสินจึงไม่มีทางเลือกต้องเป่าเป็นลูกจุดโทษให้กับทีมและผู้สังหารก็เป็น นาบีล เฟคีร์ กัปตันทีมและเขาก็ไม่พลาดส่งทีมเยือนออกนำก่อน 1-0
นาทีที่ 21 เจ้าบ้านได้ลุ้นบ้านจากลูกทุ่ม เควิน มิราลาส กระชากบอลจากทางด้านข้างเข้ามาในริมเขตโทษระยะ 20 หลา แต่ดันยิงไม่ดีบอลเฉี่ยวเสาหลุดออกไปอย่างน่าเสียดาย
นาทีที่ 31 ลียงได้ ฟรีคิกบ้าง เมมฟิส เดอปาย ยิงจากหน้าเขตโทษฝั่งซ้ายระยะ 25 หลา บอลไปแฉลบหัวผู้เล่นเจ้าบ้านบอลเลยไปชนเสาเกือบเข้าประตู
ทั้ง 2 ทีมแลกหมัดกันอย่างดุเดือดและในนาทีที่ 35 ดาวี่ย์ คลาสเซ่น ส่องไกลจากทางด้านขวาแต่ผู้รักษาประตู แอนโธนี่ โลเปซ ยังปัดออกไปได้
ทีมเยือนเริ่มเล่นเกมสวนกลับเมื่อ เดอปายได้ลูกจ่ายจากทางด้านซ้ายแล้วหลุดไปถึงหน้าเขตโทษ แต่จังหวะสับไกเรียดระยะ 18 หลาบอลไม่แรง จอร์แดน พิคฟอร์ด ล้มตัวรับสบาย ก่อนจะจบครึ่งแรกด้วยสกอร์นี้
ครี่งหลังเริ่มมา ดาวี่ย์ คลาสเซ่น ถูกถอดออกจากการเล่นและใช้งาน อเดโลม่า ลุคแมน ลงไปเล่นแทนทำให้เกมของเจ้าบ้านดีขึ้นก่อนจะมาได้ประตูตีเสมอในนาทีที่ 68 กิลฟี่ ซิกุร์ดสัน โยนบอลยาวไปให้ แอชลี่ วิลเลี่ยมส์โหม่งจ่อๆเข้าไปไม่เหลือเสมอ 1-1
หลังจากนั้นไม่นานเท่าไหร่ทีมเยือนมาได้ประตูชัยจากจังหวะที่ มักซ์เวล กอร์กเน่ต์ เลื้อยขึ้นไปทางขวาถึงเส้นหลังและหักกลับเข้ามาเสาแรกให้ ตราโอเล่ ยิงไขว้เข้าไปไม่พลาดทีมเยือนบุกชนะ 2-1
อาร์เซน่อล ทีมในศึกพรีเมียร์ลีก ต้องรีบทำก่อนจะถึงช่วงปีใหม่นี้ สิ่งที่ ปืนโต คือการเจรจาเพื่อที่จะต่อสัญญากับ 2 นักเตะคนสำคัญของทีมอย่าง อเล็กซิส ซานเชส ตัวรุกทีมชาติชิลี
และ เมซุต โอซิล เพลย์เมคเกอร์ทีมชาติเยอรมัน ที่สัญญาของทั้ง 2 คนจะหมดลงหลังจากจบฤดูกาลนี้ ซึ่งหากการเจรจายังไม่ลุล่วงหลังจากผ่านช่วงปีใหม่ไป
อาร์เซน่อล คงจะต้องตัดสินใจแล้วว่าจะยอมขายดาวเตะทั้ง 2 คน เพื่อให้ได้เงินตอบแทนก้อนสุดท้าย หรือจะเก็บไว้ใช้งานจนจบฤดูกาล แล้วจะยอมเสีย 2 ตัวรุกคนสำคัญของทีมออกไปโดยที่ไม่ได้อะไรตอบแทน
ซึ่งเป็นสิ่งที่อาร์เซน เวนเกอร์ กุนซือชาวฝรั่งเศส ต้องคิด และต้องรีบตัดสินใจก่อนที่อำนาจในการต่อรองจะเสียเปรียบนักเตะไปมากกว่านี้ เพราะแน่นอนว่าทั้ง เมซุต โอซิล และอเล็กซิส ซานเชส
เป็นดาวเตะตัวฉกาจ ที่หลายต่อหลายทีมในยุโรปต่างให้ความสนใจ และพร้อมจะยื่นสัญญาก้อนโตเพื่อจะคว้าตัวไปร่วมทีม โดยอเล็กซิส ซานเชส ตกเป็นข่าวกับ แมนเชสเตอร์ ซิตี้
อย่างหนักในช่วงซัมเมอร์ที่ผ่านมา แต่ด้วยระยะเวลาที่บีบบังคับทำให้การเจรจาย้ายทีมไม่ลุล่วง ส่วนในรายของ เมซุต โอซิล ล่าสุดตกเป็นข่าวว่าพร้อมจะปฏิเสธสัญญาเพื่อค้าแข้งอยู่ใน ถิ่นเอมิเรต สเตเดี้ยม
และเตรียมที่จะย้ายไปร่วมงานกับ โชเซ่ มูรินโญ่ ที่โอลด์ แทรฟฟอร์ด ของ แมนเชสเตอร์ ยูไนเต็ด หลังจากจบฤดูกาลนี้ เนื่องจากทั้งสองคนเคยร่วมงานกันมาก่อนแล้วในสมัยที่เป็นเจ้านายกับลูกน้อง
สิ่งที่ ปืนโต รีบแก้หน่อย
ในถิ่นซานติอาโก้ เบอร์นาเบว ของเรอัล มาดริด ซึ่งเป็นช่วงที่ดาวเตะชาวเยอรมันโชว์ฟอร์มได้ดีที่สุดในอาชีพค้าแข้งด้วย
อาร์เซน เวนเกอร์ เริ่มมีการเปลี่ยนแปลงการจัดตัวผู้เล่นบ้างแล้ว ในช่วงหลังจากเบรคช่วงทีมชาติมา โดยเริ่มลดบทบาทของทั้งอเล็กซิส ซานเชส และเมซุต โอซิลลงบ้างแล้ว
โดยเริ่มที่จะดร็อปจากการเป็นตัวจริง และให้เป็นตัวสำรองแทนในช่วง 3 นัดหลังสุดในลีก กุนซือชาวฝรั่งเศสจะไม่ใช้งานทั้ง 2 ดาวเตะพร้อมกันในการเป็นตัวจริง
โดยจะให้คนใดคนหนึ่งลงเป็นตัวจริง และอีกคนจะเป็นเพียงตัวสำรองเท่านั้น ซึ่งอาจจะเป็นแผนการของกุนซือจอมเก๋าวัย 67 ปีก็ได้ โดยจะใช้อเล็กซ็องด์ ลากาแซ็ตต์
ดาวเตะค่าตัวแพงที่พึ่งซื้อมาใหม่จากโอลิมปิก ลียง เป็นจุดศูนย์กลางในแดนหน้าแทน ซึ่งอาจจะเป็นการส่งสัญญาณให้กับตัวนักเตะ
และแฟนบอลรับทราบว่าเขาอาจจะตัดสินใจไม่ต่อสัญญากับ 2 นักเตะคนสำคัญของทีมในฤดูกาลนี้